

**ΕΛΛΗΝΙΚΗ ΔΗΜΟΚΡΑΤΙΑ** Καλαμαριά 6 /10 /2017

**ΝΟΜΟΣ ΘΕΣΣΑΛΟΝΙΚΗΣ**

**ΔΗΜΟΣ ΚΑΛΑΜΑΡΙΑΣ** Αρ. Πρωτ. : 36869

**ΑΝΤΙΔΗΜΑΡΧΙΑ ΠΑΙΔΕΙΑΣ**

**ΑΘΛΗΤΙΣΜΟΥ, ΠΟΛΙΤΙΣΜΟΥ,**

**ΝΕΟΛΑΙΑΣ & ΔΙΑ ΒΙΟΥ ΜΑΘΗΣΗΣ**

**ΔΗΜΟΤΙΚΕΣ ΒΙΒΛΙΟΘΗΚΕΣ**

 Προς

Τη Διεύθυνση

Πρωτοβάθμιας Εκπαίδευσης

 Ανατολικής Θεσσαλονίκης

ΘΕΜΑ: Δράσεις με σχολεία στις Παιδικές Βιβλιοθήκες.

Σας γνωρίζουμε ότι οι Παιδικές Βιβλιοθήκες του Δήμου μας, σε μία προσπάθεια δημιουργικής σχέσης και επαφής του σχολείου με τη βιβλιοθήκη, εντάσσουν στις δράσεις τους μια σειρά καινούργιων εκπαιδευτικών δράσεων με τα σχολεία.

Οι δράσεις θα παρουσιαστούν τη χρονική περίοδο Οκτώβριο – Δεκέμβριο του 2017, στις παιδικές βιβλιοθήκες του δήμου μας.

ΔΡΑΣΕΙΣ ΜΕ ΣΧΟΛΕΙΑ

**1. ΟΙ ΕΥΘΕΙΕΣ ΤΟΥ ΜΟΝΤΡΙΑΝ**

**Εκπαιδευτική δράση που απευθύνεται σε παιδιά Β΄ και Γ΄ Δημοτικού**

Μία εκπαιδευτική δράση που είναι βασισμένη στο βιβλίο του καθηγητή Δημήτρη Χασάπη «Ζωγραφίζω όπως ο Μοντριάν και μαθαίνω για τις κάθετες και τις παράλληλες γραμμές». Τα παιδιά γνωρίζουν τον Πιέρ Μοντριάν και μέσα από τους πίνακές του μαθαίνουν να αναγνωρίζουν τις ευθείες γραμμές. Σχεδιάζουν με χάρακα στο χαρτί κάθετες και παράλληλες γραμμές και χρωματίζουν τα σχήματα που προκύπτουν με τα ίδια χρώματα που ζωγράφιζε κι ο διάσημος καλλιτέχνης.

**Σχεδιασμός-Παρουσίαση: Μυρσίνη Μπεζουργιάννη**

**2. ΤΑ ΧΡΩΜΑΤΑ ΤΟΥ ΒΥΖΑΝΤΙΟΥ**

**Εκπαιδευτική δράση που απευθύνεται σε παιδιά Ε΄ Δημοτικού**

Μία εκπαιδευτική δράση που είναι βασισμένη στα βιβλία της Μαρίας Αγγελίδου «Τα χρώματα του Βυζαντίου». Διαβάζουμε αποσπάσπατα των βιβλίων κι έπειτα ζητείται από τα παιδιά να εντοπίσουν και να παρουσιάσουν όσες επιπλέον πληροφορίες μπορούν από βιβλία με το ίδιο θέμα. Στη συνέχεια τα παιδιά θα δημιουργήσουν ψηφιδωτά, κοσμήματα, επιτραπέζια παιχνίδια…βασισμένα στη συγκεκριμένη εποχή.

**Σχεδιασμός-Παρουσίαση: Μυρσίνη Μπεζουργιάννη**

**3. ΤΑ ΤΕΡΑΤΑ ΤΗΣ ΕΛΛΗΝΙΚΗΣ ΜΥΘΟΛΟΓΙΑΣ**

**Εκπαιδευτική δράση που απευθύνεται σε παιδιά Γ΄ Δημοτικού**

Μία εκπαιδευτική δράση που στόχος της είναι να κινηθούν με άνεση τα παιδιά ανάμεσα σε όλα τα τέρατα της ελληνικής μυθολογίας και στους ήρωες που τα νίκησαν. Μέσα από ένα διαδραστικό παιχνίδι, ψάχνουν σε βιβλία μυθολογίας που υπάρχουν στη βιβλιοθήκη και ανακαλύπτουν τα τέρατα και τους ήρωες που σχετίζονται με αυτά.

**Σχεδιασμός-Παρουσίαση: Μυρσίνη Μπεζουργιάννη**

**4. ΤΕΡΜΑΤΙΖΩ ΤΗ ΒΙΑ ΑΓΚΑΛΙΑΖΩ ΤΗ ΦΙΛΙΑ**

**Εκπαιδευτική δράση που απευθύνεται σε παιδιά Δ΄, Ε΄ και ΣΤ΄ τάξης Δημοτικού**

Μία εκπαιδευτική δράση που θα δώσει την ευκαιρία στα παιδιά μέσα από την τέχνη και τις πολιτιστικές δραστηριότητες, να δώσουν τα ίδια την λύση για τον τερματισμό της βίας. Μέσα από παιχνίδια λόγου και κίνησης, με ομοιότητες και διαφορές θα δημιουργήσουν ένα σύμφωνο συνεργασίας. Θα παρακολουθήσουν ένα βίντεο και στη συνέχεια θα ζωντανέψουν μέσα από την τέχνη ( ζωγραφική –θέατρο) όσα αποκόμισαν από αυτό. Το πρόγραμμα ολοκληρώνεται με τον ιό της αγάπης που θα μεταφέρουμε με τις αγκαλιές και την ανταλλαγή του μπαλονιού ή μηνυμάτων σε χαρτί.

**Σχεδιασμός – Παρουσίαση: Αγγελική Παπαδοπούλου**

**5. ΚΑΤΑΣΚΕΥΑΖΟΝΤΑΣ ΜΙΑ CAMERA OBSCURA**

**Εκπαιδευτική δράση που απευθύνεται σε παιδιά Δ΄, Ε΄ και ΣΤ΄ τάξης Δημοτικού**

Ο σκοτεινός θάλαμος, ή camera obsura, είναι ένα φαινόμενο γνωστό από την αρχαιότητα, από την Κίνα μέχρι τον Αριστοτέλη. Σε ένα απόλυτα σκοτεινό δωμάτιο ή κουτί στο οποίο μπαίνουν οι ακτίνες του φωτός μόνο από μια μικρή οπή, σχηματίζεται ανάποδα στο εσωτερικό του το είδωλο όσων βρίσκονται απέναντι, έξω από το δωμάτιο. Πρόκειται για το φαινόμενο της οπτικής που συνιστά τη βασική αρχή της φωτογραφίας, όπου το «σώμα» της φωτογραφικής μηχανής λειτουργεί ως σκοτεινός θάλαμος. Στόχος της δράσης, με παράλληλη προβολή εικόνων, είναι τα παιδιά να εξοικιωθούν με τη φωτογραφία και να κατασκευάσουν έναν σκοτεινό θάλαμο.

**Σχεδιασμός-Παρουσίαση: Καρολίνα Λουίτζι**

**6. ΦΥΣΙΚΗ ΜΕ ΤΑ ΡΟΜΠΟΤ**

**Εκπαιδευτική δράση που απευθύνεται σε παιδιά Ε΄ και ΣΤ΄ τάξης Δημοτικού**

Μία εκπαιδευτική δράση που στοχεύει στην καλύτερη κατανόηση εννοιών της φυσικής μέσα από πειράματα, που αναζητάμε στη συλλογή της βιβλιοθήκης, με οχήματα – ρομπότ. Εστιάζει στην κίνηση, την ταχύτητα και την τριβή. Τα παιδιά πειραματίζονται με ένα ρομπότ-όχημα, κατασκευάζουν αγωνιστικά αυτοκίνητα με τουβλάκια και διαγωνίζονται σε αγώνα ταχύτητας.

**Σχεδιασμός-Παρουσίαση: Χριστίνα Αθανασοπούλου**

**7. ΜΑΘΗΜΑΤΙΚΑ ΜΕ ΓΡΑΝΑΖΙΑ**

**Εκπαιδευτική δράση που απευθύνεται σε παιδιά B΄ και Γ΄ τάξης Δημοτικού**

Μία εκπαιδευτική δράση που στοχεύει στην εμπέδωση των πράξεων του πολλαπλασιασμού και της διαίρεσης μέσα από ασκήσεις με ορατό αποτέλεσμα. Χρησιμοποιούνται τα σετ Simple Machines (απλές μηχανές) της εταιρείας lego. Τα παιδιά παρατηρούν πως μεταδίδεται η κίνηση, πως κάθε δόντι από ένα γρανάζι έρχεται σε επαφή με ένα δόντι από το διπλανό του, περιστρέφουν τα γρανάζια και κατασκευάζουν με τουβλάκια.

**Σχεδιασμός-Παρουσίαση: Χριστίνα Αθανασοπούλου**

**8. ΕΝΤΟΜΑ**

**Εκπαιδευτική δράση που απευθύνεται σε παιδιά Β΄, Γ΄ τάξης Δημοτικού**

Μία εκπαιδευτική δράση όπου τα παιδιά θα γνωρίσουν μικρά ζώα που ζουν σε ολόκληρο τον πλανήτη, θα διαβάσουμε αποσπάσματα από βιβλία με έντομα, θα λύσουμε αινίγματα, θα παίξουμε, θα δημιουργήσουμε με την τεχνική του κολάζ.

**Σχεδιασμός-Παρουσίαση: Δώρα Οικονομίδου**

**9. Η ΔΙΑΤΡΟΦΗ ΩΣ ΔΕΞΙΟΤΗΤΑ ΣΤΟ ΠΑΙΔΙ**

**Εκπαιδευτική δράση που απευθύνεται σε παιδιά Α΄, Β΄, Γ΄ τάξης Δημοτικού**

Μία εκπαιδευτική δράση όπου τα παιδιά εκπαιδεύονται σε υγιεινές διατροφικές συνήθειες μέσα από αφηγήσεις παραμυθιών και τη διαδικασία του παιχνιδιού.

**Σχεδιασμός-Παρουσίαση: Κωνσταντίνα Παπαδημητρίου**

**Η ΠΡΟΪΣΤΑΜΕΝΗ Ο ΔΗΜΑΡΧΟΣ**

 **ΔΗΜΗΤΡΑ ΔΑΛΙΟΥ ΘΕΟΔΟΣΗΣ ΜΠΑΚΟΓΛΙΔΗΣ**

Για πληροφορίες και δηλώσεις συμμετοχής μπορείτε να απευθυνθείτε στις βιβλιοθήκες της περιοχής σας.

ΔΑΗΔΕΙΟΣ ΠΑΙΔΙΚΗ ΒΙΒΛΙΟΘΗΚΗ ΔΑΝΙΗΛΙΔΕΙΟΣ ΠΑΙΔΙΚΗ ΒΙΛΙΟΘΗΚΗ

Ελλησπόντου 15 Αιμ. Γρεβενών - Καρολίδη14

Τηλ. 2310 480-916 και 2313314492 Τηλ. 2310456658 και 2313314493

 dailib@kalamaria.gr danlib@kalamaria.gr

 ΠΑΙΔΙΚΗ ΒΙΒΛΙΟΘΗΚΗ ΠΑΙΔΙΚΗ ΒΙΒΛΙΟΘΗΚΗ

 ΣΥΝ/ΣΜΟΥ ΚΑΡΑΜΠΟΥΡΝΑΚΙ ΣΥΝ/ΣΜΟΥ ΚΗΦΙΣΙΑ

 Κούσκουρα 32 Σολωμού 10

 Τηλ. 2310421752 και 2313314491 Τηλ. 2310 434987 και 2313314495

 karablib@kalamaria.gr kifisialib@kalamaria.gr

ΠΑΙΔΙΚΗ ΒΙΒΛΙΟΘΗΚΗ ΦΟΙΝΙΚΑ ΠΑΙΔΙΚΗ ΒΙΒΛΙΟΘΗΚΗ ΚΑΛΑΜΑΡΙΑΣ

Εθν. Αντιστάσεως και Θησέως 8 Αν. Παπανδρέου 35

Τηλ. 2310471250 2313314413

Finixlib@kalamaria.gr Paidikil@gmail.com